Emakumeen liburutegien eta dokumentazio-zentroen Espainiako sarea

Emakumeen liburutegien eta dokumentazio-zentroen Espainiako sarea 1995ean sortu zen, eta informazio-unitate espezializatuz osatuta dago. Zentrook generoan (genero-ikasketak), feminismoan eta emakumetan espezializatutako dokumentu-funtsak dituzte. Sareak liburutegiarteko lankidetza eta koordinazioa indartzea du xede, arazo komunak konpontzeko eta zentroen jarduna erraztuko duten lan-tresnak sortzeko.

Sarea ia autonomia erkidego guztietan hedatuta dago. Kide diren liburutegiak eta dokumentazio-zentroak erakunde desberdinetakoak dira, eta erabilera publikokoak. Beren funtsak katalogatuta eta antolatuta daude, prozedura normalizatuen arabera, eta indexazio-hizkuntza ez-sexistak erabiltzen dituzte. Langileak agiri-kudeaketan eskarmentudunak dira.

Historia 
Emakumeen liburutegien eta dokumentazio-zentroen lehen bilera 1993an Madrilen egin ziren Estatuko Jardunaldi Feministan izan zen. «Juntas y a por todas» goiburuarekin egin ziren jardunaldiotan emakumeen gaineko dokumentazioa kudeatzeari buruz antolatutako lantegi batean, zehazki.

1994an, Iruñeko IPES elkartearen emakumeen liburutegiak emakumeen liburutegien eta dokumentazio-zentroen lehen topaketa antolatu zuen, eta 1995ean, ostera, Madrilgo emakumeen liburutegiak antolatu zuen bigarren topaketa. Orduan eratu zen Emakumeen liburutegien eta dokumentazio-zentroen sarea.

Emakumetan eta generoan espezializatutako espainiar estatuko agiritegien arteko komunikaziorako eta lankidetzarako baliabidea izateko sortu zen sarea.

Sarea osatzen duten zentro motak 

Zein administrazioren mende dauden arabera, lau talde bereizten dira:
 Berdintasun-politika publikoak sustatzen dituzten estatuko eta autonomia-erkidegoetako administrazioetako gobernu-erakundeen mende daudenak.
 Udalei eta foru-aldundiei loturiko toki-administrazioko liburutegiak eta informazio- zein baliabide-zentroak.
 Mugimendu feministari loturiko elkarteen liburutegiak.
 Unibertsitate-ikerketako zentroetako dokumentazio-zerbitzuak.

Sarearen kide diren emakumeen liburutegiak eta dokumentazio-zentroak 
Sarearen kide diren zentroak, autonomia-erkidegoka:

Andaluzia
 Mariana de Pineda, Emakumeen Europar Zentroa, Aukera-berdintasuneko Zerbitzua. Granadako Udala.
 Berdintasun eta Gazteria Ordezkaritzako liburutegia. Granadako Diputazioa.
 Genero-berdintasuneko Zerbitzuaren liburutegia/dokumentazio-zentroa. Malagako Diputazioa.
 María Zambrano dokumentazio-zentroa. Andaluziako Emakumearen Erakundea.
 Emakume- eta genero-gaietako Azterlanen Erakundeko liburutegia. Granadako Unibertsitatea.

Aragoi
 Dokumentazio-zentroa eta liburutegia. Aragoiko Emakumearen Erakundea.

Gaztela-Mantxa
 Dokumentazio-zentroa. Gaztela-Mantxako Emakumearen Erakundea.

Gaztela eta Leon
 Valladolideko Emakumearen dokumentazio-zentroa eta liburutegia.
 Emakumearen azterlan-zentroko liburutegia. Salamancako Unibertsitatea.

Katalunia
 Badalonako Emakumearen Baliabide- eta aholku-zentroa. Emakumearen udal-programa.
 Francesca Bonnemaison liburutegia.
 Ca La Dona dokumentazio-zentroa.
 Joaquima Alemany i Roca dokumentazio-zentroa. Emakumearen Kataluniako Erakundea.
 Emakumearen azterlanen diziplinarteko mintegiko emakumearen azterlan- eta dokumentazio-zentroa.
 Dolors Piera, Emakumeen aukera-berdintasunerako eta sustapenerako zentroa. Lleidako Unibertsitatea.

Madrilgo Erkidegoa
 Clara Campoamor, Dokumentazio-zerbitzua eta liburutegia Alcobendasko Udala.
 Aukera-berdintasuneko dokumentazio-zentroa. Familia eta Gizarte Ongizate Zinegotzigoa. Móstolesko Udala.
 Dokumentazio-zentroa. Emakumearen Erakundea. Presidentetzako, Gorteekiko harremanetako eta Berdintasuneko Ministerioa.
 Emakumearen azterlanen unibertsitate-institutuko liburutegia. Madrilgo Unibertsitate Autonomoa.

Valentziako Erkidegoa
 Emakumearen liburutegia. Valentziako Generalitatea.

Galizia
 Vigoko Dokumentazio eta baliabide feministen zentroa. Berdintasun Zinegotzigoa. Vigoko Udala.

Nafarroa Garaia
 Emakumearen dokumentazio-zentroa eta liburutegia IPES Fundazioa.
 Dokumentazio-zentroa. Nafarroako Berdintasunerako Institutua

Euskal Autonomia Erkidegoa
 Maite Albiz, Emakumearen dokumentazio-zentroa.
 Dokumentazio-zentroa. Emakunde, Emakumearen Euskal Erakundea.

Asturiasko Printzerria
 Dokumentazio-zentroa. Emakumearen Asturiasko Institutua.

Errioxa
 Emakumearen liburutegia eta dokumentazio-zentroa. Emakumeentzako Aholku Etxea.

Sarearen urteko topaketak 
Urteko topaketetan zehazten dira jarduketa-lerro nagusiak:

Erreferentziak

Kanpo estekak 
 Dokumentala: Red de Bibliotecas de Mujeres: 25 años de historia
 Emakumeen liburutegien eta dokumentazio-zentroen sarearen direktorioa (2017).
 Emakumeen liburutegien eta dokumentazio-zentroen sarearen online katalogoak
 Emakumeen liburutegien eta dokumentazio-zentroen sarearen bloga

Espainiako liburutegiak
Erakunde feministak